
Αθήνα, 3/3/2023
			    		
ΘΕΜΑ: Πρόσκληση για επιλογή εξερχόμενων φοιτητών για σπουδές μέσω των διμερών συμφωνιών ERASMUS+ για το ακαδημαϊκό έτος 2023-2024 
Καταληκτική ημερομηνία υποβολής των απαραίτητων δικαιολογητικών ηλεκτρονικά στη γραμματεία του τμήματος: (Secr@pms.uoa.gr) έως Τετάρτη 22 Μαρτίου 2023 


Στο πλαίσιο του προγράμματος ERASMUS+, Δράση ΚΑ131, προβλέπεται η κινητικότητα φοιτητών για σπουδές στο πλαίσιο των διμερών συμφωνιών που έχουν συναφθεί μεταξύ του ΕΚΠΑ και ευρωπαϊκών Πανεπιστημίων για το διάστημα 2023-2028[footnoteRef:1].  [1:  Από το έτος 2023-24 δεν είναι πλέον σε ισχύ οι διμερείς συμφωνίες κινητικότητας Erasmus με Πανεπιστήμια του Ηνωμένου Βασιλείου. Ορισμένα από αυτά έχουν προτείνει συνεργασία μέσω διαφορετικών τύπων διμερών συμφωνιών των οποίων οι όροι θα εξετασθούν κατά περίπτωση.] 


Το Τμήμα μας έχει πραγματοποιήσει μία συμφωνία με το Business School του Πανεπιστημίου της Άγκυρας (Τουρκία). Προϋπόθεση για την επιτυχή παρακολούθηση μαθημάτων στο Πανεπιστήμιο αυτό είναι η αγγλική γλώσσα στο επίπεδο Β2.

Ο αριθμός των επιχορηγούμενων φοιτητών για το τμήμα μας είναι δύο (2), καθώς η επιχορήγηση που λαμβάνει το ΕΚΠΑ από την Εθνική Μονάδα Erasmus+/IΚY δεν επαρκεί για να καλύψει όλες τις θέσεις που προβλέπονται στις διμερείς συμφωνίες.

Η διάρκεια φοίτησης είναι ένα ακαδημαϊκό εξάμηνο.

Οι φοιτητές που έχουν ήδη επιλεγεί μέσω της πρόσκλησης του Νοεμβρίου 2022 για να συμμετάσχουν σε πανεπιστήμια του δικτύου CIVIS δεν μπορούν να κάνουν αίτηση μέσω της παρούσας πρόσκλησης για το ίδιο εξάμηνο που έχουν επιλεγεί, εκτός και αν -πριν κάνουν αίτηση- ακυρώσουν τη συμμετοχή τους στο CIVIS.  
Προϋποθέσεις συμμετοχής των φοιτητών στο πρόγραμμα Erasmus+ Σπουδές 
Δικαίωμα συμμετοχής/αίτησης στο πρόγραμμα έχουν οι φοιτητές που πληρούν τις ακόλουθες προϋποθέσεις:
· Οι προπτυχιακοί φοιτητές πρέπει να είναι εγγεγραμμένοι τουλάχιστον στο δεύτερο έτος σπουδών τη στιγμή που υποβάλλουν την αίτηση. 
· Οι φοιτητές που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής μόνο αν χρωστούν ικανό αριθμό μαθημάτων, τα οποία να αντιστοιχούν τουλάχιστον σε 30 Πιστωτικές μονάδες (ECTS credits), ώστε να έχουν μεγαλύτερη δυνατότητα επιλογής μαθημάτων από το πρόγραμμα σπουδών του Πανεπιστημίου υποδοχής και αντίστοιχα αναγνώρισής τους στο ΕΚΠΑ.
· Οι φοιτητές πρέπει να έχουν επίπεδο γλωσσομάθειας τουλάχιστον Β2 για τη γλώσσα διδασκαλίας των προσφερόμενων μαθημάτων του Πανεπιστημίου υποδοχής για τους εισερχόμενους φοιτητές Erasmus. Η πιστοποίηση του επιπέδου γλωσσομάθειας γίνεται αποκλειστικά με την προσκόμιση του αντίστοιχου διπλώματος κατά την υποβολή της αίτησης συμμετοχής. Φοιτητές που δεν έχουν το αντίστοιχο δίπλωμα γλωσσομάθειας όταν υποβάλουν αίτηση συμμετοχής στο Τμήμα τους δεν είναι επιλέξιμοι. Τα διπλώματα που γίνονται δεκτά είναι αυτά τα οποία αναγνωρίζει το ΑΣΕΠ (βλ. ΑΠΟΔΕΙΞΗ ΓΛΩΣΣΟΜΑΘΕΙΑΣ). Οι φοιτητές των Τμημάτων ξένης γλώσσας και φιλολογίας που δεν κατέχουν δίπλωμα γλωσσομάθειας πρέπει να προσκομίσουν βεβαίωση επιπέδου τουλάχιστον Β2 από τον Πρόεδρο του Τμήματος. Οι μεταπτυχιακοί φοιτητές των Τμημάτων ξένης γλώσσας και φιλολογίας δεν υποχρεούνται να προσκομίσουν τη βεβαίωση αυτή, εφόσον η γλώσσα των μαθήματων του Πανεπιστημίου υποδοχής είναι αυτή του πτυχίου τους. Αν το Πανεπιστήμιο υποδοχής απαιτεί επίπεδο ανώτερο του Β2, αυτό θα αποτελεί προϋπόθεση επιλογής για το συγκεκριμένο Πανεπιστήμιο. Εάν απαιτεί επίπεδο κατώτερο του Β2, τότε ισχύει υποχρεωτικά ως προϋπόθεση επιλογής το οριζόμενο από το ΕΚΠΑ Β2 επίπεδο γλωσσομάθειας.










Διαδικασία επιλογής των φοιτητών                 
Η διαδικασία που ακολουθείται για την επιλογή των φοιτητών με μοριοδότηση είναι  η ακόλουθη:

Υποχρεωτικά κριτήρια επιλογής φοιτητών ERASMUS+ 
Στη μοριοδότηση των φοιτητών πρέπει να λαμβάνονται υπόψη τα υποχρεωτικά κριτήρια που ακολουθούν κατά σειρά βαρύτητας:
Προπτυχιακοί φοιτητές
1. Μέσος όρος βαθμολογίας με βάση την αναλυτική βαθμολογία του φοιτητή μετά την τελευταία εξεταστική περίοδο έως τη στιγμή που κάνει αίτηση για μετακίνηση Erasmus.
2. Επίπεδο γνώσης της γλώσσας διδασκαλίας στο Πανεπιστήμιο υποδοχής (Β2 ή ανώτερο).

ΔΙΚΑΙΟΛΟΓΗΤΙΚΑ
1. Αίτηση (επισυνάπτεται συγκεκριμένη φόρμα).
2. Αναλυτική βαθμολογία (αναλαμβάνεται από τη Γραμματεία του Τμήματος χωρίς να χρειαστεί να κάνουν κάτι οι φοιτήτριες/ές)
3. Αντίγραφα πιστοποιητικών γλωσσομάθειας (όλων των γλωσσών)


Για περαιτέρω και λεπτομερείς πληροφορίες αναφορικά με το ERASMUS+ μπορείτε να επισκέπτεστε την ιστοσελίδα: http://www.interel.uoa.gr/erasmus/sm.html 

